ГОДИШЊИ ИЗВЕШТАЈ О РАДУ eTWINNING ТИМА

eTwinning тим у ОШ „Кнез Сима Марковић“ у Барајеву формиран је на предлог наставника разредне наставе Биљане Поповић.

Током школске 2019/2020. године одржана су четири састанка у просторијама матичне школе у Барајеву (12. септембра 2019., 12. новембра 2019., 17. јануара 2020. и 4. фебруара 2020. године) и један преко cloud платформе Zoom (2. 6. 2020. године).

План рада Тима за школску 2019/2020. годину усвојен је једногласно, без примедби.

За вођу школског eTwinning тима и координатора једногласно је изабрана наставница разредне наставе Биљана Поповић која је увела eTwinning пројекте у школу. Ступала је у контакт са партнерима, учествовала је у планирању пројеката и спроводила их у учионици. Активан је еТвинер. Током школске 2019/2020. године учествовала је у тринаест пројеката (Rastimo zajedno, Four Seasons In Europe / Avrupa'da Dört Mevsim, Zdrav doručak – zdrav đak/ Healthy breakfast - healthy student, Azbuka/abeceda živog sveta / Аlphabet of the living world, MY OUTDOOR CLASSROOM - UČIONICA U PRIRODI, eTwinning Chefs, La nutrition: source de vie et d'inspiration artistique, Erasmus+ Let's Join CodeWeek2019, Coding and learn, 1 Day at School, "Ala je lep ovaj svet", U zdravom tijelu zdrav duh 2019/2020 и Dan vrabaca /Sparrows Day) и 120 догађаја (13 креираних). Промовисала је eTwinning у школи покушавајући да укључи што више колега у пројекте. У сарадњи са члановима Школског одбора школе промовисала је Дан безбедности на интернету у 2020. години. Конкурисала је са 3 пројеката за Националну ознаку квалитета.

Од 9. до 11. октобра 2019. године учествовала је на Аll Digital Самиту током чијег трајања јој је додељена награда BEST TRAINING EVENT „Web 2.0 tools in classroom teaching“у организацији ALL DIGITAL & ART-ER, који је одржан у Болоњи (Италији). Тема Самита била је Where basic digital skills meet STEAM – all on board in the digital transformation.

4. фебруара 2020. године одржала је радионицу „Основна правила за безбедно коришћење интернета“ за наставнике, чланове eTwinning заједнице и све заинтересоване колеге. Пано који је креиран током радионице постављен је у холу школе с циљем да информише и подсети ученике на основна правила за безбедно коришћење интернета.

Заменик вође школског eTwinning тима, професор разредне наставе Ивана Савић, ступала је у контакт са партнерима, учествовала је у планирању пројеката и спроводила их у учионици. Активан је еТвинер. Током школске 2019/2020. године учествовала је у пет пројеката (Zdrav doručak – zdrav đak/ Healthy breakfast - healthy student, Azbuka/abeceda živog sveta / Аlphabet of the living world, Christmas map of Europe, PLAYING TODAY AND YESTERDAY и The Tree That Will Save The World) и 65 догађаја (4 креирана). Конкурисала је са 2 пројекта за Националну ознаку квалитета. Промовисала је eTwinning у школи покушавајући да укључи што више колега у пројекте.

3. фебруара 2020. године на Стручном већу за предмете разредне наставе представила је eTwinning пројекте My dairy of worldwide holidays / Moj dnevnik svetskih praznika/ Moj dnevnik svetovnih počitnic, Zdrav doručak - zdrav đak/Healthy breakfast - healthy student и Christmas map of Europe. Присутни учитељи били су одушевљени приказаним примерима који су применљиви у настави. Истог дана, одржала је и предавање на тему безбедности на интернету у eTwinning-у и TwinSpace-у. Након презентације, учитељима је представљен и школски пројекат „Безбедни на мрежи“ аутора учитељице Биљане Поповић са чијом ће се реализацијом почети 11. фебруара 2020. године, на Дан сигурнијег интернета.

eTwinning партнер, наставница разредне наставе Весна Косанић, у учионици је радила исто што и вођа тима. Спроводила је активности са ученицима, фокусирана на своју улогу у учионици. Током школске 2019/2020. године учествовала је у два пројеката (Zdrav doručak – zdrav đak/ Healthy breakfast - healthy student, Azbuka/abeceda živog sveta / Аlphabet of the living world) и 17 догађаја. Није конкурисала за Националну ознаку квалитета.

 eTwinning партнер, наставница предметне наставе Невена Дамњановић пружила је велику подршку Тиму преводећи текстове на енглески језик. Била је задужена за вођење записника са састанака.

Сарадници - стручни сарадник – библиотекар Ирена Сирковић има проблема око налога те није учествовала у дешавањима на порталу, док је стручни сарадник – пегагог Марија Станојевић учествовала у 8 догађаја.

Директорка школе Зорица Јовановић Стевановић подржава рад Тима.

Нашој школи додељена је 30. 10. 2019. године Европска ознака квалитета за изузетност рада у оквиру 5 пројекта Spoznavamo živali/ Upoznajemo životinje/ We meet animals, Proljeće iz našeg ugla / Spring how we see it, WINTER IS COMING !, MUST-EAT FOODS FROM AROUND THE WORLD и Dragons&fairies. То значи да су рад учитељице Биљане Поповић, рад њених ученика и школе признати на највишем европском нивоу.

Чланови Тима су задовољни досадашњим радом. У eTwinning је укључено десет чланова. Биљана Поповић и Ивана Савић су најактивнији еТвинери. Јована Божовић, Ана Вањек и Наташа Делић нису више чланови портала. Ана Тришић и Јасмина Николић тренутно нису активне, док Ања Прентић и Невена Дамњановић више не раде у нашој школи.

Учитељице Ивана Савић и Биљана Поповић учествовале су на eTwinning годишњој конференцији „Развијање кључних компетенција путем eTwinning пројеката“ коју је Фондација Темпус организовала 6. септембра 2019. године у Београду, а на којој су им додељене Националне ознаке квалитета за пројекте. Учитељици Ивани Савић додељене су три Националне ознаке квалитета (за пројекте Christmas cards and warm wishes ..., My diary of worldwide holidays / Moj dnevnik svetskih praznika / Moj dnevnik svetovnih počitnic и Kreativci/ Creatives), а учитељици Биљани Поповић девет Националних ознака квалитета (за пројекте Spoznavamo živali/ Upoznajemo životinje/ We meet animals, Kreativci/ Creatives, Proljeće iz našeg ugla / Spring how we see it, My diary of worldwide holidays / Moj dnevnik svetskih praznika / Moj dnevnik svetovnih počitnic, The day of colorful socks and children's smile, Female Historical Figures, Dragons&fairies, MUST-EAT FOODS FROM AROUND THE WORLD и WINTER IS COMING !).

Конференцији „Безбедност деце на интернету“ у организацији Катарине Јонев, вишегодишњег едукатора на тему безбедности деце на интернету која је одржана 20. новембра 2019. године у Привредној комори Србије у Београду, присуствовала је учитељица Биљана Поповић. Циљ конференције био је промовисање културе понашања на друштвеним мрежама и безбедности деце на Интернету.

Чланови Тима учествовали су на бесплатним семинарима и вебинарима Фондације Темпус и eTwinning портала:

 „*eTwinning школа – шта значи и како постати*“ одржан 5. септембра 2019. године од 16 часова (снимак вебинара <https://eun2.adobeconnect.com/ppaxdjf1z29g/?proto=true>) (Биљана Поповић);

 „*Могуићности у оквиру школских партнерства за размене*“ одржан 3. септембра 2019. године од 17 часова (снимак вебинара <https://eun2.adobeconnect.com/pw1n8k5dxlpe/>) (Биљана Поповић);

 „*Употреба ИКТ алата у циљу унапређења наставе*” - први део семинара одржан је путем интернета (преко eTwinning платформе) током две недеље у периоду од 7. 4. до 16. 4. 2020. године, а други део (уживо) одржаће се када околности буду дозволиле. Семинар је акредитован за школску 2018/2019, 2019/2020 и 2020/2021. годину, под редним бројем 591 у каталогу програма сталног стручног усавршавања код Завода за унапређивање образовања и васпитања и носи 10 бодова стручног усавршавања (Биљана Поповић);

 „*Erazmus+ платформе и мреже за професионално усавршавање наставника*“ одржан 30. марта 2020. године од 13 часова (снимак вебинара <https://fondacijatempus.webinarninja.com/live-webinars/258887?tok_reg=2195e8fb-180b-4a22-ae17-9313140d2284-55987074&in_tok=42b25f68-3667-49e6-b532-44b8ed3e9892>) (Биљана Поповић);

 „*Како eTwinning помаже у настави на даљину?*“ одржан 15. маја 2020. године од 16 часова (снимак вебинара <https://youtu.be/-FSWgVT80FA>) (Весна Косанић и Биљана Поповић);

Серија интернет вебинара ”*Корисни савети приликом пријаве за националне ознаке квалитета*” 22. јуна од 10 до11 часова (снимак вебинара <https://youtu.be/DeKGPznlH1g>), 24. јуна од 10 до11 часова (снимак вебинара <https://youtu.be/EDoztNFi7Bw>) и 26. јуна од 10 до 11 часова (снимак вебинара <https://youtu.be/6clfS99zzGg>) (Ивана Савић и Биљана Поповић);

Онлајн Eurydice конференција „*Стручно усавршавање наставника и стручних сарадника*“ одржана у периоду од 24. до 26. јуна 2020. године (Биљана Поповић);

Професионално усавршавање на порталу (семинари на интернету): *Spring Campaign 2020: SENSE Group Senseminar* 5. 3. 2020., *eTwinning and Scientix: a friendship on the serve of eTwinners* 11. 3. 2020., *Spring Campaign 2020: Eco-Schools* 12. 3. 2020., *Coding by Code Club in school* 26. 3. 2020., *We should help children to become what they could be* 30. 3. 2020., *Europeana platform - how to adapt learning scenarios to online teaching* 31. 3. 2020., *Teaching climate change with motivating collaborative activities* 3. 4. 2020., *E-learning as a necessary teaching methodology* 10. 4. 2020., *Climate Change through collaborative eTwinning activities* 17. 4. 2020. и e*Twinning Online Seminar 2020: Seven Steps to Sustainability – An introduction to Eco-Schools* 13. 5. 2020. (Биљана Поповић).

eTwinning тим, у сарадњи са члановима Школског одбора Школе промовисао је Дан безбедности на интернету у 2020. години. Попуњавањем обрасца на адреси http://bit.ly/supportSID прикључили смо се кампањи СИД „Заједно за бољи интернет“. У оквиру Дана безбедности на интернету, еТвинери наше школе могли су да учествују у великом броју догађаја и активности, на сам дан обележавања 11. фебруара 2020. године и током читавог месеца. За ученике, родитеље и наставнике организоване су радионице, а све са циљем да се подигне ниво свести о безбеднијем и бољем интернету, при чему се сви оснажују да користе технологију на одговоран, критички и креативан начин, са поштовањем.

Разматрани су начини за активно укључивање наставника у eTwinning.

Током школске 2019/2020. године наставници су имали прилику да сазнају информације о eTwinning-у на стручним већима. Редовно су обавештавани о занимљивим догађајима који су се дешавали у установи и на интернету. Промовисане су могућности за професионално усавршавање на европском нивоу (обуке на интернету, професионално усавршавање на интернету, обуке лицем у лице, учење од колега) које еТwinning има у понуди.

Наша школа је богатија за 5 Националних ознака квалитета, колико су заједно добиле учитељице Биљана Поповић и Ивана Савић и то за eTwinning пројекте:

Биљана Поповић (3) - Zdrav doručak – zdrav đak/ Healthy breakfast - healthy student, U zdravom tijelu zdrav duh 2019/2020 и "Ala je lep ovaj svet".

Ивана Савић (2) - Zdrav doručak – zdrav đak/ Healthy breakfast - healthy student и Christmas map of Europe.

Нашој школи је 18. марта 2020. године додељена eTwinning ознака за школе (eTwinning School Label) 2020-2021. Школа је препозната као предводник у областима као што су: дигитална пракса, eSafety пракса, иновативни и креативни приступи педагогији, подстицање континуираног професионалног развоја запослених и подстицање праксе сарадничког учења код запослених и ученика. Запослени и директори школа којима је додељена ознака биће позвани да учествују у наменским програмима професионалног усавршавања.

Сарадња са Тимом за маркетинг школе је боља него прошле школске године. Рад се промовише преко друштвене мреже Тwitter – званичног профила наше школе @OsKnez који уређује координатор еТwinning тима и сајта *еТвинери ОШ „Кнез Сима Марковић“* <http://etwinningkutak.weebly.com/>.

Координатор еТwinning тима

Биљана Поповић